钦定古今图书集成/明伦汇编/官常典/第314卷 > 梁
## 钦定古今图书集成/明伦汇编/官常典/第314卷 > 梁

梁尚书省设祠部尚书，领祠部诸曹，与右仆射通职，
不恒置。

按：《隋书百官志》：“尚书省，置令，左右仆射各一人。又置
吏部、祠部、度支、左户、都官、五兵等六尚书，左右丞各
一人。吏部删定三公，比部、祠部、仪曹、虞曹、主客、度支、
殿中、金部、仓部、左户、驾部、起部、屯田、都官、水部、库部、
功论、中兵、外兵、骑兵等郎二十三人，令史百二十人，
书令史百三十人。尚书，掌出纳王命，敷奏万机，令
总”统之。仆射副令，又与尚书分领诸曹。令阙，则左仆
射为主。其祠部尚书多不置，以右仆射主之。若左右
仆射并阙，则置尚书仆射，以掌左事，置祠部尚书以
掌右事。然则尚书仆射、祠部尚书，不恒置矣。